
Előfordulhat, hogy az AI által létrehozott tartalom helytelen.]
Hallgatói Klub pályázati kiírás


A Hallgatói Klubok definiálása 

 A Hallgatói Klubok létrehozása a hallgatóktól érkező kezdeményezések támogatására irányul, ösztönözve a szakmai és közösségi tevékenységeket. 
A Hallgatói Klubok olyan szakmai, közösségi csoportok, amelyeket hallgatók hoznak létre és működtetnek. Alapítói és tagjai valamennyi képzési szinten, nyelven, programon tanuló hallgatók lehetnek, korlátan létszámban. A hallgatók bármilyen, saját szakmai érdeklődési körüknek és kezdeményezéseiknek teret adhatnak pályázataikban, azonban előnyben részesülnek a következő témakörökhöz kapcsolódó pályázatok: 

· fenntarthatóság 
· digitalizáció 
· nemzetköziesedés 
· egyéb közgazdaságtani és üzleti aktualitásokra fókuszáló témák 

A Hallgatói Klubokban végzett munka nem jár anyagi juttatással a tagok számára. Ugyanakkor a klubtagság jelentős előnyt jelenthet a hallgatók számára különböző ösztöndíjpályázatok során, ahol a klubtevékenység az értékelés során pluszpontként számíthat, elismerve a diákok által tanúsított szakmai elkötelezettséget és közösségi aktivitást. 

A pályázat menete, a klubok alapítása és ellenőrzése 

Az adott akadémiai év elején, szeptember hónapban kiírásra kerül a Hallgatói Klub Pályázat, amire a pályázóknak az alábbi dokumentumokat kell benyújtani. 

A pályázati dokumentáció részei: 
· Hallgató Klub pályázati űrlap: az alapító hallgatók adataival, valamint a klub bemutatásának leírásával 
· Klub részletes felépítését és működését leíró dokumentum (maximum 10 oldal) 
· Klub adott akadémiai évre szóló eseménynaptára, a tervezett programok és egyéb költségeket tartalmazó részletes költségvetéssel 

A benyújtási határidőt követően a dékáni vezetés dönt arról, hogy mely klubok létrehozását támogatja, illetve meglévő Hallgatói Klub esetében dönt a támogatás összegéről.  A benyújtott pályázati dokumentumokat a dékáni vezetés véleményezi, azoknak módosítását vagy kiegészítését kérheti a pályázóktól. 
Új alapítású Hallgatói Klub esetében a kiválasztott Klubnak az elképzeléseiket a hivatalos megalapítás előtt személyesen bemutatják. Amennyiben a prezentáció után úgy dönt a dékáni vezetés, hogy támogatja az adott Klub létrehozását, hivatalosan is megkezdhetik működésüket.

A pályázatok benyújtási határideje: 2026. szeptember 16. 
A pályázatokat a karrier@ktk.pte.hu címre várjuk.

A Hallgatói Klubok működését a KarrierPont koordinálja. A nyertesek a KarrierPont kollégáival előzetesen egyeztetik a tervezett programok időpontját, tartalmát és költségvetését (a különböző események harmonizálása és programütközések elkerülése érdekében). 
Amennyiben kérdése merül fel kérem keresse munkatársukat. (Pálffy Adrienn palffy.adrienn@pte.hu)

